section_heading: Recenzije
paragraph_text: Heather Phares, recenzentica s mrežnog mjesta AllMusic, dodijelila mu je četiri i pol zvjezdice od njih pet i izjavila: "Debitantski album Brendana Perryja, Eye of the Hunter, dodatno osnažava njegovu reputaciju baritona koji u Dead Can Danceu sklada meditacijske skladbe. Perryjevi snažni vokali, orkestralni i folklorni aranžmani pjesama, kao i njihovi tmurni nazivi, albumu daju zanimljivu atmosferu – spoj gotičke glazbe i easy listeninga, nalik najmračnijem baroknom popu Scotta Walkera." Zaključila je: "Iako svečan ritam pjesama katkad zvuči monotono, Perryjev prvi samostalni uradak zreo je rad koji opravdava njegovu reputaciju."<ref>Brendan Perry – Eye of the Hunter na allmusic.com Pristupljeno 9. lipnja 2020.